
Έγκριση σύναψης δανείου του Ταμείου Εθνικής Αμύνης από την Εθνική Κτη¬ 
ματική Τράπεζα της Ελλάδος και καθορισμός των όρων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις του άρθρου 9 του Ν. 4407/29 «Περί συστά- 
σεως του Ταμείου Εθνικής Αμύνης», με πρόταση του Υπουργικού Συμβουλίου, 
αποφασίζουμε: 

"Αρθρο 1 

Εγκρίνεται η σύναψη δανείου διακοσίων εκατομμυρίων (200.000.000) 
δραχμών του Ταμείου Εθνικής Αμύνης από την Εθνική Κτηματική Τράπεζα 
της Ελλάδος για την αποπεράτωση των Στρατιωτικών Οικημάτων Αξιωματι¬ 
κών (ΣΟΑ) στα νησιά του Αιγαίου και στην περιοχή Έβρου. 

Άρθρο 2 

Το δάνειο θα συνομολογηθεί με τους παρακάτω βασικούς όρους: 

α. Επιτόκιο είκοσι οκτώ στα εκατό (28%) το χρόνο με ρήτρα αναλόγου ανα¬ 
προσαρμογής του σε περίπτωση αυξήσεως των επιτοκίων χρηματοδοτήσεως 
από την Τράπεζα της Ελλάδος. 

β. Διάρκεια εξόφλησης δέκα πέντε (·15) χρόνια σε εξαμηνιαίες τοκοχρεωλυτι¬ 
κές δόσεις. 

γ. Για να εξασφαλισθεί η κανονική εξυπηρέτηση του δανείου, το Ταμείο Εθνι¬ 
κής Αμύνης θα εκχωρήσει στην Εθνική Κτηματική Τράπεζα της Ελλάδος από 
τους πόρους του, τα έσοδα από τους καταλογισμούς υλικού Στρατεύματος και 
τα έσοδα από κάθε είδους εκποιήσεις. 

Για την περίπτωση που δεν αρκούν ή που καταργηθούν τα έσοδα αυτά, θα 
δοθούν υπέγγυα υπέρ της Εθνικής Κτηματικής Τράπεζας της Ελλάδος έσοδα 


του Ταμείου Εθνικής Αμύνης από κάθε άλλη πηγή. 

Στον Υπουργό Εθνικής Άμυνας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΣΩΤΗΡΙΟΣ ΚΟΤΒΕΛΑΣ, ΙΩΑΝΝΗΣ ΒΑΡΒΙΤΣΙΩΤΗΣ, ΑΝΤΩΝΗΣ ΣΑΜΑΡΑΣ, ΝΙ¬ 
ΚΟΛΑΟΣ ΚΛΕΙΤΟΣ, ΕΥΘΥΜΙΟΣ ΧΡΙΣΤΟΔΟΥΛΟΥ, ΜΙΧΑΗΛ ΘΕΟΔΩΡΑΚΗΣ, 
ΙΩΑΝΝΗΣ ΠΑΛΑΙΟΚΡΑΣΣΑΣ, ΣΩΤΗΡΙΟΣ ΧΑΤΖΗΓΑΚΗΣ, ΑΡΙΣΤΕΙΔΗΣ ΚΑΛΑ- 
ΝΤΖΑΚΟΣ, ΓΕΩΡΓΙΟΣ ΣΟΥΡΛΑΣ, ΜΙΧΑΗΛ ΠΑΠΑΚΩΝΣΤΑΝΤΙΝΟΥ, ΓΕΩΡ¬ 
ΓΙΟΣ ΣΟΥΦΛΙΑΣ, ΑΝΝΑ ΨΑΡΟΥΔΑ-ΜΠΕΝΑΚΗ, ΑΡΙΣΤΟΤΕΛΗΣ ΠΑΥΛΙΔΗΣ, 
ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ, ΠΑΝΑΓΙΩΤΗΣ ΧΑΤΖΗΝ1ΚΟΛΑΟΥ, ΑΧΙΛ- 
ΛΕΑΣ ΚΑΡΑΜΑΝΛΗΣ, ΑΝΔΡΕΑΣ ΑΝΔΡΙΑΝΟΠΟΥΛΟΣ, ΝΙΚΟΛΑΟΣ ΓΚΕΛΕ- 
ΣΤΑΘΗΣ. 

Ίδρυση Τεχνικής Επαγγελματικής Σχολής Τουριστικών Επαγγελμάτων στο 
Γαλαξείδι Φωκίδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρ. 9 παρ. 4, 7 και 9 και του άρθρου 86 παράγρ. 3 και 
5 του Ν. 1566/1985 «Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις» (ΦΕΚ 167/τ.Α'/30.9.1985). 

2. Τη γνώμη του Διοικητικού Συμβουλίου της Σχολής Τουριστικών Επαγ¬ 
γελμάτων, όπως διατυπώθηκε στο πρακτικό της συνεδρίασής του της 
26.3.1991. 

3. Την Η 2871/30.4.1990 (ΦΕΚ 296/Β"/4.5.90) κοινή απόφαση Πρω¬ 
θυπουργού και Υπουργού Εθνικής Παιδείας και θρησκευμάτων, ανάθεση αρμο¬ 
διοτήτων στους Υφυπουργούς. 

4. Τις διατάξεις του Προεδρικού Διατάγματος 417 «Κατάργηση του Υπουρ¬ 
γείου Τουρισμού και μεταφορά των αρμοδιοτήτων και του προσωπικού του στο 
Υπουργείο Εθνικής Οικονομίας» (ΦΕΚ 153/τ.Α'/7.10.1991). 

5. Την υπ’ αριθμ. 8/1991 γνωμοδότηση του Νομαρχιακού Συμβουλίου 
Φωκίδας. 

6. Τη γνωμοδότηση του Συμβουλίου της Επικράτειας με αριθμό 566/1991, 
μετά από πρόταση του Υπουργού Εθν. Οικονομίας, Οικονομικών και του Υφυ¬ 
πουργού Εθνικής Παιδείας και θρησκευμάτων, αποφασίζουμε: 

Άρθρο 1 

Ιδρύεται ως σχολική μονάδα της Σχολής Τουριστικών Επαγγελμάτων, Τε¬ 
χνική - Επαγγελματική Σχολή Τουριστικών Επαγγελμάτων (ΤΕΣΤΕ) στο Γα¬ 
λαξείδι Φωκίδας με τις ακόλουθες ειδικότητες: 

α) Ξενοδοχειακή - Εστιατορική Τεχνική _ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Μαγειρική Τέχνη 

γ) Ζαχαροπλαστική Τέχνη 

Άρθρο 2 

Σχετικά με το σκοπό, γλώσσα, τον αριθμό εισακτέων - φοιτούντων, τις προϋ¬ 
ποθέσεις φοίτησης, τον τρόπο εισαγωγής και τη διάρκεια φοίτησης στις ειδικό¬ 
τητες του προηγουμένου άρθρου, εφαρμόζονται αντίστοιχα οι διατάξεις των άρ¬ 
θρων 2, 3, 4, 5 και 6 του Προεδρικού Διατάγματος 121/1988 (ΦΕΚ 59/ 
τ.Α'/26.3.1988) και των άρθρων 1 και 2 του Προεδρικού Διατάγματος 359/ 
1990 (ΦΕΚ 143/τ.Α·/30.10.1990). 

Άρθρο 3 

Για την αντιμετώπιση των αναγκών σε προσωπικό της εν λόγω Σχολής αυ¬ 
ξάνονται οι οργανικές θέσεις μονίμου διοικητικού προσωπικού της Σχολής Του¬ 
ριστικών Επαγγελμάτων κατά εννέα (9) θέσεις, οι οποίες αναλύονται ως ακο¬ 
λούθως: 

Διευθυντής 

Γραμματέας 

Λογιστής 

Διαχειριστής - Ταμίας 
Οικονόμος 

Δακτυλογράφος - Γραφέας 

Κλητήρας 

θυρωρός 

Φύλακας 

Άρθρο 4 

Η ισχύς του παρόντος αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Εθνικής Οικονομίας αναθέτουμε τη δημοσίευση και εκτέλεση 
του παρόντος. 

Αθήνα, 30 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ ■ 

ΕΥΘ. ΧΡΙΣΤΟΔΟΥΛΟΥ ΙΩΑΝ. ΠΑΛΑΙΟΚΡΑΣΣΑΣ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΜΠΕΚΙΡΗΣ 
-♦- 

Ποσό σύνταξης των μερικώς απασχολουμένων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παρ. 6β του άρθρου 39 του Ν. 1892/1990 (ΦΕΚ 101). 

2. Τις διατάξεις των άρθρων 23 και 27 του Ν. 1558/1985 (ΦΕΚ 137). 

3. Την αριθ. Υ 1540/18.9.1991 (ΦΕΚ 754/91Β) απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνικών Ασφαλίσεων 
«ανάθεση αρμοδιοτήτων στον Υφυπουργό Υγείας, Πρόνοιας και Κοινών. Ασφα¬ 
λίσεων, Δημήτριο Σιούφα». 

4. Την αρ. 137/1991 γνωμοδότηση του Συμβουλίου της Επικράτειας μετά 
από πρόταση του Υπουργού Εθνικής Οικονομίας και του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

1. Για τους εργαζόμενους αποκλειστικά με μερική απασχόληση και ασφαλι- 
σθέντες στην ειδική πρώτη ασφαλιστική κλάση του άρθρου 39 παρ. 3 του Ν. 
1892/1990 το βασικό ποσό σύνταξης υπολογίζεται σύμφωνα με τις διατάξεις 
των άρθρων 29 παρ. 1 και 37 παρ. 2 του Α.Ν. 1846/1951 όπως ισχύουν κάθε 
φορά. 

Πάντως το ποσό σύνταξης που καταβάλλεται στους παραπάνω εργαζόμενους 
δεν μπορεί να είναι μικρότερο από το μισό ('/ε) του κατά περίπτωση χορηγούμε¬ 
νου από το ΙΚΑ κατωτάτου ορίου. 

2. Για τους ασφαλισμένους που έχουν απασχοληθεί διαδοχικά σε πλήρη και 
μερική απασχόληση και ως μερικά απασχολούμενοι έχουν ασφαλιστεί στην ει¬ 
δική πρώτη ασφαλιστική κλάση, για τον υπολογισμό της σύνταξης τους εφαρμό¬ 
ζονται οι διατάξεις της παρ. 1 του άρθρου αυτού εφόσον ο χρόνος που έχουν 
πραγματοποιήσει στη μερική απασχόληση είναι περισσότερος του ημίσεως του 
κατά περίπτωση απαιτούμενου για τη θεμελίωση συνταξιοδοτικού δικαιώμα¬ 
τος. 

Αν ο χρόνος της πλήρους απασχόλησης είναι περισσότερος του ημίσεως του 
κατά περίπτωση απαιτούμενου για τη θεμελίωση συνταξιοδοτικού δικαιώματος 
του ΙΚΑ, το ποσό της σύνταξης είναι αυτό που προκύπτει από τον υπολογισμό 
σύμφωνα με τα άρθρα 29 παρ. 1 και 37 παρ. 2 του Α.Ν. 1846/1951 και δεν 
μπορεί να είναι μικρότερο από αυτό που προκύπτει από το πηλίκο της διαίρεσης 


του γινόμενου του αριθμού των ημερών που πραγματοποιήθηκαν στην πλήρη 
απασχόληση επί το ποσό του κατώτατου ορίου δια του αριθμού των ημερών που 
απαιτούνται σε κάθε περίπτωση για τη θεμελίωση του συνταξιοδοτικού δικαιώ¬ 
ματος. Πάντως αν το ποσό που προκύπτει από την παραπάνω διαίρεση είναι με¬ 
γαλύτερο του κατωτάτου ορίου καταβάλλεται το κατώτατο όριο. 

Άρθρο 2 

Η ισχύς του διατάγματος αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εθνικής Οικονομίας και στον Υφυπουργό Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 30 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

ΕΥΘ. ΧΡΙΣΤΟΔΟΥΛΟΥ ΔΗΜ. ΣΙΟΥΦΑΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 509 

Αναδιοργάνωση υπηρεσιακών μονάδων και ανακαθορισμός των οργανικών θέ¬ 
σεων του Υπουργείου Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παράγραφος 5 του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137). 

β) Του άρθρου 22 παράγραφος 3 του Ν. 1735/1987 «Προσλήψεις στο Δη¬ 
μόσια Τομέα, Κοινωνικός Έλεγχος στη Δημόσια Διοίκηση, Πολιτικά Δικαιώ¬ 
ματα και άλλες διατάξεις» (Α' 195). 

γ) Του άρθρου 2 του Π.Δ. 17/1991 «Σύσταση Γενικών Διευθύνσεων και 
Μονάδας στρατηγικού σχεδιασμού και ανάλυσης πολιτικής στο Υπουργείο Οι¬ 
κονομικών» (Α' 7). 

2. Τη γνωμοδότηση αριθ. 522/1991 του Συμβουλίου της Επικράτειας, 
μετά από πρόταση των Υπουργών Προεδρίας της Κυβέρνησης, Εσωτερικών και 
Οικονομικών, αποφασίζουμε: 

Άρθρο 1 

1. Καταργείται η Δ/νση Μελετών και Προγραμματισμού του Υπουργείου 
Οικονομικών και οι αρμοδιότητές της μεταφέρονται και ασκούνται από τη Μο¬ 
νάδα Στρατηγικού Σχεδιασμού και Ανάλυσης Πολιτικής του Υπουργείου Οικο¬ 
νομικών, τροποποιουμένων ανάλογα των άρθρων 1 παράγραφος 1 και 2 παρά¬ 
γραφος 2 του Π.Δ. 284/1988. 

2. Καταργείται η Δ/νση Ναρκωτικών και Φαρμάκων της Κ.Υ. του Υπουρ¬ 
γείου Οικονομικών, Γενικού Χημείου του Κράτους, του άρθρου 10 του Π.Δ. 
89/1991 «Περί συστάσεως Τελωνειακής Δ/νσης Ελέγχου Οικονομικού 
Εγκλήματος (Δααμοφοροδιαφυγής) και άλλων Δ/νσεων στην Κεντρική Υπηρε¬ 
σία του Υπουργείου Οικονομικών» (Α' 39) και οι αρμοδιότητές της μεταφέρο- 
νται και ασκούνται από τα συνιατώμενα με το παρόν άρθρο Τμήματα'στη Γ Χη¬ 
μική Υπηρεσία Νομαρχίας Αθηνών: 

Τμήμα Α' Ναρκωτικών και Ψυχοτρόπων Φαρμάκων. 

Τμήμα Β' Φαρμάκων και Καλλυντικών. - 

Τα Τμήμα της Γ' Χημικής Υπηρεσίας Νομαρχίας Αθηνών που συστάθηκαν 
με την παράγραφο 1 του άρθρου 29 του Π.Δ. 504/1989 «Τροποποίηση διατά¬ 
ξεων του Π.Δ. 551/1988 «Οργανισμών Νομαρχιών (Οργάνωση Οικονομικών 
Υπηρεσιών) - (ΦΕΚ 259/Α - )» (Α' 216) καταργούνται. 

Άρθρο 2 

1. Καταργούνται τα Τμήματα Α' Οικονομικό, Β’ Εκκαθάρισης Αποδοχών 
και Γ' Προμηθειών της Δ/νσης Οικονομικού του Γενικού Λογιστηρίου του Κρά¬ 
τους. 

Οι αρμοδιότητες της Δ/νσης κατανέμονται στα συνιστώμενα με το παρόν άρ¬ 
θρο Τμήματα Α' Προμηθειών και Στέγασης Υπηρεσιών και Β' Οικονομικό ως 
εξής, τροποποιούμενο ανάλογα του άρθρου 5 του Π.Δ. 79/1990: 

α) Τμήμα Α' - Προμηθειών και Στέγασης Υπηρεσιών 

Μέριμνα για την κατάρτιση και παρακολούθηση εκτέλεσης του ενιαίου και 
μερικού προγράμματος προμηθειών. 

Μέριμνα για τη στέγαση των Υπηρεσιών του Γ.Λ. Κράτους, εφαρμογή απο¬ 
φάσεων για κάθε θέμα που ανάγεται στην κατανομή του χώρου, καθαριότητα 
και ευπρεπισμό γενικώς των καταστημάτων και παροχή κατευθύνσεων και οδη¬ 
γιών στο βοηθητικό προσωπικό το εντεταλμένο στην καθαριότητα των κτιρίων, 
συντήρηση και ασφάλεια των κτιρίων και εγκαταστάσεων και λήψη μέτρων πυ¬ 
ρασφαλείας αυτών, παρακολούθηση της καλής λειτουργίας των μέσων επικοι¬ 
νωνίας και των δικτύων φωτισμού και ύδρευσης των καταστημάτων. 

Διαχείριση και συντήρηση κάθε υλικού που είναι αναγκαίο για τη λειτουργία 

των Υπηρεσιών του Γ.Λ. Κράτους και τήρηση μητρώου επίπλων και σκευών. 

Εφοδιασμός των κεντρικών και περιφερειακών υπηρεσιών του Γενικού Λογι¬ 
στηρίου του Κράτους, με τα απαραίτητα διαχειριστικά βιβλία και έντυπα. 

Μέριμνα για την εξασφάλιση μεταφορικών μέσων, συντήρηση και κίνηση αυ¬ 
τών, ως και παρακολούθηση του έργου των οδηγών αυτοκινήτων. 

β) Τμήμα Β' - Οικονομικό 

Κατάρτιση του προϋπολογισμού δαπανών των υπηρεσιών του Γ.Λ. Κράτους 
και μέριμνα αναμόρφωσης και εκτέλεσης αυτού. 

Ανάληψη των σχετικών υποχρεώσεων και η υπό των δημοσιολογιστικών 
διατάξεων προβλεπόμενη αναγνώριση των διενεργουμένων δαπανών. 

Σύνταξη μισθολογικών καταστάσεων και εκκαθάριση των αποδοχών και λοι¬ 
πών αποζημιώσεων του προσωπικού της Κεντρικής Υπηρεσίας του Γ.Λ. Κρά¬ 
τους, τήρηση μισθολογικού μητρώου και λοιπών βοηθητικών βιβλίων και εκκα¬ 
θάριση μισθωμάτων των κτιρίων. 

2. Καταργούνται τα αναγραφόμενα στην παράγραφο 2 του άρθρου 1.4 του 
Π.Δ. 79/1990 Τμήματα της Δ/νσης Συνταξιοδοτικής Νομοπαρασκευαστικής 
Εργασίας, Ενστάσεων και Προσφυγών του Γ.Λ. Κράτους. 

Οι αρμοδιότητες της Δ/νσης κατανέμονται στα συνιστώμενα με το παρόν άρ¬ 
θρο Τμήματα Α' Συνταξιοδοτικής Νομοπαρασκευαστικής Εργασίας και Β' Εν¬ 
στάσεων, Προσφυγών και Αναγνώρισης Διάρκειας Συντάξιμης Υπηρεσίας ως 
εξής, καταργουμένων των παραγράφων 2 και 3 του Π.Δ. 79/1990: 

α) Τμήμα Α’ Συνταξιοδοτικής Νομοπαρασκευαστικής Εργασίας. 

Μελέτη και εισήγηση προτάσεων τροποποίησης των διατάξεων της συνταξιο- 
δοτικής νομοθεσίας του Δημοσίου ή των συντάξεων Ν.Π.Δ.Δ. 

Κατάρτιση ή επεξεργασία νομοσχεδίων συνταξιοδοτικού περιεχομένου που 
αφορούν τις συντάξεις του Δημοσίου ή τις συντάξεις Ν.Π.Δ.Δ. 

Συγκέντρωση και ταξινόμηση της ισχύουσας συνταξιοδοτικής νομοθεσίας, 
ως και η διαρκής ή περιοδική κωδικοποίηση αυτής. 

Συγκέντρωση των πάσης φύσεως οικονομικών και στατιστικών στοιχείων 
και πληροφοριών που αναφέρονται στις συντάξεις, ως και μεθοδική κατάταξη 
και επεξεργασία αυτών για την υποβοήθηση της χάραξης της πολιτικής που 
αναφέρονται γενικά στις συντάξεις. 

ΚΛΑΔΟΣ-ΚΑΤΗΓΟΡΙΑ ΟΡΓΑΝΙΚΕΣ ΘΕΣΕΙΣ 

ΠΡΟ ΤΗΣ ΜΕΙΩΣΗΣ 


Έκδοση σχετικού στατιστικού δελτίου. 

Παρακολούθηση της συνταξιοδοτικής νομοθεσίας της αλλοδαπής και συγκέ¬ 
ντρωση διεθνών στατιστικών στοιχείων επί του τομέως των συντάξεων. 

β) Τμήμα Β’ Ενστάσεων, Προσφυγών και Αναγνώρισης Διάρκειας Συντάξι¬ 
μης Υπηρεσίας. 

Επιμέλεια της εκδίκασης ενστάσεων, κατά πράξεων εκδιδομένων από τη 
Διεύθυνση Κανονισμού Συντάξεων Πολιτικών Υπαλλήλων και από τη Διεύ¬ 
θυνση Κανονισμού Στρατιωτικών και Πολεμικών- Συντάξεων. 

Επιμέλεια της εκδίκασης προσφυγών κατά πράξεων κανονισμού συντάξεων 
του Ιδρύματος Κοινωνικών Ασφαλίσεων (Ι.Κ.Α.) και λοιπών Ασφαλιστικών Ορ¬ 
γανισμών, στους οποίους, σύμφωνα με το νόμο, υφίσταται τέτοια αρμοδιότητα. 

Κοινοποίηση στους αρμόδιους των αποφάσεων, που εκδίδονται από την επι¬ 
τροπή του άρθρου 1 του Α.Ν. 599/1968 (Α' 258). 

Επιμέλεια για την αναγνώριση της διάρκειας συντάξιμης υπηρεσίας, σε περί¬ 
πτωση αδυναμίας απόδειξης τμήματος αυτής από επίσημα στοιχεία, από την 
Επιτροπή του άρθρου 4 του Α.Ν. 599/1968. 

Επιμέλεια εκδίκασης των αιτήσεων αναθεώρησης κατά πράξεων της ανω¬ 
τέρω επιτροπής και κοινοποίηση των εκδιδομένων από αυτήν αποφάσεων. 

Βοηθητικές εργασίες για τη λειτουργία των ανωτέρω επιτροπών, των άρ¬ 
θρων 1 και 4 του Α.Ν. 599/1968. 

Παρακολούθηση, συγκέντρωση, επεξεργασία και τήρηση Αρχείου Νομολο¬ 
γίας των Οργάνων που δικαιοδοτούν ή αποφασίζουν για τις συντάξεις ως και η 
επιμέλεια της σύνταξης και περιοδικής έκδοσης Δελτίου Νομολογίας συνταξιο- 
δοτικών υποθέσεων. 

Άρθρο 3 
Προσωπικό 

1. Το σύνολο των οργανικών θέσεων των Κλάδων Τελωνειακών και Προσω¬ 
πικού Πλοίων Δίωξης Λαθρεμπορίου Τελωνείων, που ανέρχεται σε 5.049 θέ¬ 
σεις, μειώνεται κατά 505 οργανικές θέσεις, ως εξής, τροποποιουμένων ανά¬ 
λογα των άρθρων 129 και 130 του Π.Δ/τος 284/1988, όπως ισχύουν: 

ΚΕΝΕΣ ΟΡΓΑΝΙΚΕΣ ΟΡΓΑΝΙΚΕΣ ΘΕΣΕΙΣ 

ΘΕΣΕΙΣ ΠΟΥ ΜΕΙΩΝΟΝΤΑΙ ΜΕΤΑ ΤΗ ΜΕΙΩΣΗ 


1. ΠΕ Τελωνειακών 2.073 105 1.968 

2. ΤΕ Τελωνειακών 1.428 400 1.028 


2. Το άρθρο 137 του Π.Δ. 284/1988 όπως τροποποιήθηκε και ισχύει μετά τη μείωση των οργανικών θέσεων των κλάδων ΠΕ και ΤΕ της προηγούμενης 
παραγράφου διαμορφώνεται ως εξής: 

ΚΛΑΔΟΙ-ΕΙΔΙΚΟΤΗΤΕΣ ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΕΣ ΣΥΝΟΛΟ ΘΕΣΕΩΝ 

ΕΙΔΙΚΕΣ ΑΠΟΚΕΝΤΡΩ- ΥΠΗΡΕΣΙΕΣ 

ΜΕΝΕΣ ΥΠΗΡΕΣΙΕΣ 

354 1.614 1.968 

272 756 1.208 

3. Οι οργανικές θέσεις των Κλάδων ΠΕ και ΤΕ Τελωνειακών μετά τη μείωση των οργανικών θέσεων των προηγουμένων παραγράφων του παρόντος άρθρου, 
ανακαθορίζονται κατά Νομαρχία, τροποποιουμένων των σχετικών διατάξεων του Π.Δ. 551/1988, όπως ισχύει, ως εξής: 

ΝΟΜΑΡΧΙΕΣ Άρθρα Π.Δ. 551/1988 ΚΛΑΔΟΙ 

που τροποποιούνται ΠΕ Τελωνειακών ΤΕ Τελωνειακών 


ΠΕ Τελωνειακών 
ΤΕ Τελωνειακών 


Αθηνών 

17 

102 

39 

Αιτωλοακαρνανίας 

25 

8 

5 

Ανατολικής Αττικής 

33 

24 

11 

Αργολίδας 

41 

8 

7 

Αρκαδίας 

49 

2 

2 

Άρτας 

57 

5 

3 

Αχαΐας 

65 

63 

26 

Βοιωτίας 

73 

20 

7 

Δράμας 

89 

8 

4 

Δυτικής Αττικής 

97 

22 

11 

Δωδεκανήσου 

105 

45 

20 

Έβρου 

113 

32 

18 

Εύβοιας 

121 

20 

8 

Ζακύνθου 

137 

2 

2 

Ηλείας 

145 

4 

2 

Ημαθίας 

153 

8 

4 

Ηρακλείου 

161 

37 

13 

Θεσσαλονίκης 

169 

269- 

89 

Θεσπρωτίας 

177 

13 

7 

Ιωαννίνων 

185 

10 

6 

Καβάλας 

193 

23 

8 

Καρδίτσας 

201 

2 

3 

Καστοριάς 

209 

13 

5 


\ 

ΝΟΜΑΡΧΙΕΣ 

Άρθρα Π.Δ. 551/1988 

ΚΛΑΔΟΙ 


χ 

που τροποποιούνται 

ΠΕ Τελωνειακών ΤΕ 

Τελωνειακών 

Κερκύρας 

217 

22 

11 

Κεφαλληνίας 

225 

4 

4 

Κιλκίς 

233 

49 

19 

Κοζάνης 

241 

6 

5 

Κορινθίας 

249 

19 

5 

Κυκλάδων 

257 

20 

14 

Λακωνίας 

265 

4 

2 

Λάρισας 

273 

21 

6 

Λασιθίου 

281 

5 

4 

Λέσβου 

289 

18 

9 

Λευκάδας 

297 

2 

2 

Μαγνησίας 

305 

34 

17 

Μεσσηνίας 

313 

18 

8 

Ξάνθης 

321 

7 

3 

Πειραιά 

329 

546 

274 

Πέλλας 

337 

7 

2 

Πιερίας 

345 

4 

3 

Πρέβεζας 

353 

5 

4 

Ρεθύμνης 

361 

3 

1 

Ροδόπης 

369 

3 

2 

Σάμου 

377 

8 

8 

Σερρών 

385 

13 

8 

Τρικάλων 

393 

3 

3 

Φθιώτιδας 

401 

11 

7 

Φλώρινας 

409 

9 

* 7 

Φωκίδας 

417 

4 

3 

Χαλκιδικής 

425 

8 

10 

Χανιών 

433 

15 

9 

Χίου 

441 

6 

6 


Άρθρο 4 

1. Το σύνολο των οργανικών θέσεων των Κλάδων του Γενικού Χημείου του Κράτους, που ανέρχεται σε 87 5 θέσεις, μειώνεται κατά 88 οργανικές θέσεις ως εξής, 
τροποποιουμένων ανάλογα των άρθρων 129. 130 και 1.31 του Π.Δ. 284/1988. όπως ισχύουν: 


ΚΛΑΔΟΣ-ΚΑΤΗΓΟΡΙΑ 

ΟΡΓΑΝΙΚΕΣ ΘΕΣΕΙΣ 

ΠΡΟ ΤΗΣ ΜΕΙΩΣΗΣ 

ΚΕΝΕΣ ΟΡΓΑΝΙΚΕΣ 

ΘΕΣΕΙΣ ΠΟΤ 
ΜΕΙΩΝΟΝΤΑΙ 

ΟΡΓΑΝΙΚΕΣ ΘΕΣΕΙΣ 
ΜΕΤΑ ΤΗ ΜΕΙΩΣΗ 

1. ΠΕ Χημικών 

626 

32 

594 

2. ΠΕ Μαθηματικών 

3. ΤΕ Τεχνολογικών Εφαρμογών 

3 

1 

2 

,α) Τεχνολόγων Τροφίμων 

14 

2 

12 

β) Κλωστοϋφαντουργίας 

8 

8 

- 

γ) Τεχνολογίας Πετρελαίου 

7 

7 

- 

δ) Οινολογίας και Τεχνολογίας Ποτών 

2 

2 

_ 

4. ΔΕ Τεχνικός Χημικών Εργαστηρίων 

105 

36 

69 

2. Το άρθρο 137 του Π.Δ. 284/1988. όπως τροποποιήθηκε και ισχύει, μετά τη μείωση των 
της προηγούμενης παραγράφου, διαμορφώνεται ως εξής: 

οργανικών θέσεων των Κλάδων του 

Γενικού Χημείου του Κράτους 

ΚΛΑΔΟΙ-ΕΙΔ1ΚΟΤΗΤΕΣ 

ΚΕΝΤΡΙΚΗ ΤΠΗΡΕΣΙΑ 
ΕΙΔΙΚΕΣ ΑΠΟΚΕΝΤΡΩ¬ 
ΜΕΝΕΣ ΤΠΗΡΕΣΙΕΣ 

ΠΕΡΙΦΕΡΕΙΑΚΕΣ 

ΤΠΗΡΕΣΙΕΣ 

ΣΤΝΟΛΟ ΘΕΣΕΩΝ 

ΠΕ Χημικών 

85 

509 

594 

ΠΕ Μαθηματικών 

2 

- 

2 

ΤΕ Τεχνολογικών Εφαρμογών Τεχνολάγων Τροφίμων 

1 

11 

12 

ΔΕ Τεχνικός - Χημικών Εργαστηρίων 

8 

61 

69 


3. Από τον Κλάδο ΤΕ Τεχνολογικών Εφαρμογών καταργούνται οι ειδικότητες Κλωστοϋφαντουργίας. Τεχνολογίας Πετρελαίου και Οινολογίας - Τεχνολογίας 
Ποτών. 

4. Οι οργανικές θέσεις των κλάδων 11Ε, ΤΕ, ΔΕ και ΤΕ του Γενικού Χημείου του Κράτους καθορίζονται κατά Νομαρχία ως κατωτέρω, τροποποιουμένων και 
συμπληρουμένων των διατάξεων του Π.Δ. 551/1988, μετά: α) τη μείωση των οργανικών θέσεων των παραγράφων 1 και 2 του παρόντος άρθρου, β) την κατάρ¬ 
γηση των ειδικοτήτων της παραγράφου 3 του παρόντος άρθρου και γ) τη σύσταση των κλάδων ΔΕ Διοικητικού. ΤΕ Επιμελητών και ΤΕ Φυλάκων Νυχτοφυλάκων 
Γ.Χ.Κ. με τα τροποποιητικά των οργανωτικών διατάξεων του ΐπουργείου Οικονομικών II.Δ/τα 543/1989 (Α' 229) και 60/1990 (Α' 26): 


Νομαρχίες 

Άρθρα 

Π.Δ. 551/88 που 

τροποποιούνται 

ΠΕ Χημικών 

ΤΕ Τεχνολόγων 
Τροφίμων 

ΔΕ Τεχν. Χη¬ 
μικών Εργαστηρίων 

ΔΕ Διοικητικός 
Γ.Χ.Κ. 

ΪΕ Επιμελητών 
Γ.Χ.Κ. 

ΤΕ Φυλάκων- 
Νυκτοφυλάκων 

Γ.Χ.Κ. 

Αθηνών 

17 

88 

2 

8 

3 

1 


Αιτωλ/νίας 

25 

3 

- 

1 

- 

1 

- 

Αν. Αττικής 

33 

12 

1 

1 

- 

- 

- 

Αργολίδας 

41 

2 

- 

1 

- 

- 

- 

Αρκαδίας 

49 

1 

- 

1 

- 

- 

- 

Άρτας 

57 

1 

- 

- 

- 

- 

- 

Αχαΐας 

65 

22 

1 

2 

1 

2 

- 

Βοιωτίας 

73 

7 

- 

1 

- 

- 

- 

Δράμας 

89 

2 

- 

1 

- 

- 

- 

Δυτ. Αττικής 

97 

14 

- 

1 

1 

1 

1 

Νομαρχίες 

Άρθρα 

ΠΕ Χημικών 

ΤΕ Τεχνολόγων 

ΔΕ Τεχν. Χη- 

ΔΕ Διοικητικός 

ΤΕ Επιμελητών 

ΤΕ Φυλάκων- 


Π.Δ. 551/88 που 


Τροφίμων 

μιχών Εργαστηρίων 

Γ.Χ.Κ. 

Γ.Χ.Κ. 

Νυκτοφυλάχων 


τροποποιούνται 






Γ.Χ.Κ. 

Δωδεκάνησου 

105 

12 


1 

1 



Έβρου 

113 

8 

- 

1 

1 

_ 


Εύβοιας 

121 

7 

_ 

1 

1 

_ 

_ 

Ζακύνθου 

137 

• 1 

_ 

_ 

_ 

_ 

_ 

Ηλείας 

145 

3 

_ 

_ 

1 

_ 

_ 

Ημαθίας 

153 

5 

- 

1 

1 

1 

_ 

Ηρακλείου 

161 

12 

1 

2 

1 

_ 

_ 

Θεσσαλονίκης 

169 

72 

2 

5 

3' 

1 

3 

Θεσπρωτίας 

177 

2 

- 

1 

_ 

_ 

_ 

Ιωαννίνων 

185 

7 

_ 

2 

_ 

_ 

_ 

Καβάλας 

193 

13 

- 

2 

- 

_ 

_ 

Καρδίτσας 

201 

1 

- 


_ 

_ 

_ 

Καστοριάς 

209 

■ 1 

- 

_ 

_ 

_ 

_ 

Κέρκυρας 

217 

4 

- 

1 

- 

_ 

_ 

Κεφαλληνία 

225 

1 

- 

_ 

_ 

_ 

_ 

Κιλκίς 

233 

1 

- 

_ 

_ 

_ 

_ 

Κοζάνης 

241 

4 

- 

1 

- 

- 

_ 

Κορινθίας 

249 

10 

- 

1 

1 

_ 

_ 

Κυκλάδων 

257 

2 

- 

1 


_ 

_ 

Λακωνίας 

265 

1 

- 

- 

_ 

_ 

_ 

Λάρισας 

273 

9 

1 

2 

1 

_ 

_ 

Λασιθίου 

281 

2 

- 

1 

_ 

_ 

_ 

Λέσβου 

289 

4 

- 

1 

_ 

_ 

_ 

Λευκάδας 

297 

1 

- 

- 

- 

_ 

_ 

Μαγνησίας 

305 

12 

- 

1 

1 

- 


Μεσσηνίας 

313 

8 

- 

1 

- 

- 

_ 

Ξάνθης 

321 

4 

- 

1 

- 

- 

- 

Πειραιά 

329 

105 

3 

10 

3 

3 

1 

Πέλλας 

337 

4 

_ 

1 

1 

_ 


Πιερίας 

345 

5 


- 

1 

- 

_ 

Πρέβεζας 

353 

4 

- 

- 

1 

- 

_ 

Ρεθύμνης 

361 

2 

- 

1 

- 

_ 

_ 

Ροδόπης 

369 

I 

- 

- 

- 

_ 

_ 

Σάμου 

377 

3 

- 

1 

_ 

- 

_ 

Σερρών 

385 

5 

- 

.1 

- 

_ 

_ 

Τρικάλων 

393 

1 

- 

- 

_ 

_ 

_ 

Φθιώτιδας 

401 

6 

- 

1 

1 

1 

2 

Φλώρινας 

409 

2 

- 

- 

1 

- 

_ 

Φωκίδας 

417 

1 

- 

- 

- 

_ 


Χαλκιδικής 

425 

1 

- 

- 

- 

- 

_ 

Χανιών 

433 

7 

- 

1 

2 

_ 

1 

Χίου 

441 

3 

- 

1 

- 

- 

- 


Στον Υπουργό Οικονομικών αναθέτουμε τη δημοσίευση και εκτέλεση του παρόντος. 

Αθήνα, 30 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΣΩΤΗΡ. ΚΟΥΒΕΛΑΣ ΝΙΚ. ΚΛΕΙΤΟΣ ΙΩΑΝ. ΠΑΛΑΙΟΚΡΑΣΣΑΣ 

'-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 510 

Διαγωνισμός για την πλήρωση θέσεων παρέδρων Πρωτοδικείου διοικητικών δι¬ 
καστηρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 64 παρ. 7 του «Κώδικα οργανισμού δικαστηρίων και κατάστα¬ 
σης δικαστικών λειτουργών» (κυρωτικός νόμος 1756/88 ΦΕΚ 35Α), όπως το 
άρθρο αυτό αντικαταστάθηκε από το άρθρο 10 του Ν. 1868/1989 (ΦΕΚ 
230Α) και τροποποιήθηκε με το άρθρο 6 του Ν. 1877/1990 (ΦΕΚ 28 Α). 

2. Την υπ’ αριθμ. 11/1991 σύμφωνη γνωμοδότηση της Ολομέλειας του 
Συμβουλίου της Επικράτειας. 

Με πρόταση του Υπουργού Δικαιοσύνης, αποφασίζουμε: 

Άρθρο 1 

Προκήρυξη διαγωνισμού 

1. Η πλήρωση των θέσεων παρέδρων Πρωτοδικείου των Διοικητικών Δικα¬ 
στηρίων γίνεται με διαγωνισμό που ενεργείται σύμφωνα με τις διατάξεις του άρ¬ 
θρου 64 του «Κώδικα Οργανισμού δικαστηρίων και κατάστασης δικαστικών 
λειτουργών και του παρόντος διατάγματος». Ο διαγωνισμός προκηρύσσεται με 
απόφαση του Υπουργού Δικαιοσύνης μετά από πρόταση του Γενικού Επιτρόπου 
της Επικράτειας των τακτικών διοικητικών δικαστηρίων. 

2. Η προκήρυξη η οποία αναφέρει τον αριθμό των θέσεων και την ημέρα 
ενάρξεως του διαγωνισμού δημοσιεύεται σε τρεις ημερήσιες εφημερίδες της 


πρωτεύουσας και μία της Θεσσαλονίκης και τοιχοκολλάται στα γραφεία της 
Γ ραμματείας της Γ ενικής Επιτροπείας. Η τελευταία δημοσίευση πρέπει να γίνε¬ 
ται δύο τουλάχιστον μήνες πριν από την οριζόμενη ημερομηνία ενάρξεως του 
διαγωνισμού. Ευρύτερη γνωστοποίηση του διαγωνισμού μπορεί να γίνει με τα 
μέσα μαζικής ενημερώσεως και με κάθε άλλο πρόσφορο τρόπο πριν από τη λήξη 
της προθεσμίας υποβολής αιτήσεως συμμετοχής στο διαγωνισμό. Ο διαγωνι¬ 
σμός διεξάγεται στην Αθήνα και σε τόπο που ορίζεται από την Επιτροπή διαγω¬ 
νισμού. 

Άρθρο 2 

Επιτροπή διαγωνισμού 

1. Στην Επιτροπή του διαγωνισμού δεν επιτρέπεται να συμμετέχει, ως μέλος, 
ειδικός εξεταστής ή γραμματέας, συγγενής του διαγωνιζομένου μέχρι και του 
τετάρτου βαθμού ή πρόσωπο που έχει ιδιαίτερη φιλία ή έχθρα με το διαγωνιζό- 
μενο. 

2. Η Επιτροπή του διαγωνισμού αποφασίζει κατά πλειοψηφία για όλα τα θέ¬ 
ματα που αφορούν τη διεξαγωγή του διαγωνισμού. 

Άρθρο 3 

Υποβολή αίτησης συμμετοχής 

1. Οι ενδιαφερόμενοι για να μετάσχουν στο διαγωνισμό υποβάλλουν στη 
Γραμματεία της Γενικής Επιτροπείας, δέκα πέντε τουλάχιστον ημέρες πριν από 
την έναρξη του διαγωνισμού, αίτηση με τα νόμιμα δικαιολογητικά που απευθύ¬ 
νεται στον Πρόεδρο της Επιτροπής του διαγωνισμού. Τα δικαιολογητικά αυτά 
ορίζονται στην προκήρυξη. 

2, Στην αίτηση συμμετοχής αναγράφονται το όνομα, το επώνυμο και τα ονό- 

ματα του πατέρα και της μητέρας του υποψηφίου και σημειώνεται η διεύθυνση 
κατοικίας του. 

Άρθρο 4 

Έλεγχος τυπικών προσόντων 

1. Η Επιτροπή του διαγωνισμού συνέρχεται μέσα σε πέντε ημέρες από τη 
λήξη της προθεσμίας του προηγουμένου άρθρου και αφού ελέγξει τις αιτήσεις 
συμμετοχής και τα δικαιολογητικά, καταρτίζει: α) Πίνακα στον οποίο καταχω- 
ρούνται με αλφαβητική σειρά τα ονόματα των υποψηφίων που έχουν τα τυπικά 
προσόντα και β) Πίνακα των αποκλεισμένων με αναφορά του λόγου αποκλει¬ 
σμού. Οι παραπάνω πίνακες τοιχοκολλώνται στο γραφείο της Γραμματείας της 
Γενικής Επιτροπείας. 

2. Η Επιτροπή καταρτίζει το πρόγραμμα του διαγωνισμού, ορίζοντας και τον 
τόπο διεξαγωγής του. Το πρόγραμμα τοιχοκολλάται τρεις τουλάχιστον ημέρες 
πριν από την έναρξη του διαγωνισμού στο γραφείο της Γραμματείας της Γενι¬ 
κής Επιτροπείας. 

Άρθρο 5 

Στάδια διαγωνισμού 

Η εξέταση των διαγωνιζομένων διεξάγεται σε δύο στάδια, προκριματικό και 
οριστικό. 

Άρθρο 6 

Προκριματικό Στάδιο 

Το προκριματικό στάδιο περιλαμβάνει δύο γραπτές εξετάσεις σε πρακτικά θέ- 
ματαα που συνδυάζουν γενικές γνώσεις σε ένα ή περισσότερους κλάδους του δι¬ 
καίου από την εξεταστέα ύλη. 

Άρθρο 7 
Γραπτή εξέταση 

1. Κάθε ένα από τα πρακτικά θέματα είναι κοινό για όλους τους υποψηφίους 
και καθορίζεται με κλήρο μεταξύ δύο θεμάτων που επιλέγει η Επιτροπή. Η κλή¬ 
ρωση διενεργείται από τον πρόεδρο της Επιτροπής παρουσία των εξεταζομένων. 

2. Όταν αρχίσει η εξέταση και κατά τη διάρκεια αυτής απαγορεύεται στους 
εξεταζομένους κάθε επικοινωνία μεταξύ τους ή προς τα έξω. Επιτρέπεται μόνον 
η χρήση των κειμένων των νόμων. Την εποπτεία ασκεί ένα από τα μέλη της 
Επιτροπής, συνεπικουρούμενο από διοικητικούς δικαστές που ορίζει η Επι¬ 
τροπή. 

3. Στους εξεταζομένους παρέχεται χρόνος τεσσάρων ωρών για κάθε θέμα στο 
οποίο διαγωνίζονται. Ο χρόνος υπολογίζεται από το τέλος της εκφωνήσεως του 
θέματος. Όταν συμπληρωθεί ο χρόνος, ο εξεταζόμενος οφείλει να παραδώσει το 
χειρόγραφό του έστω και αν αυτό είναι ημιτελές. 

4. Οι υποψήφιοι αναπτύσσουν τα θέματα σε φύλλα χάρτου τα οποία χορηγεί η 
Επιτροπή και φέρουν τη σφραγίδα της Γ ενικής Επιτροπείας της Επικράτειας 
των Τακτικών Διοικητικών Δικαστηρίων και την μονογραφή του προέδρου της 
Επιτροπής. 

5. Απαγορεύεται η αναγραφή στα φύλλα οποιοσδήποτε ονόμοατος ή άλλου 
διακριτικού σημείου. Παράβαση της απαγορεύσεως αυτής παρέχει στην Επι¬ 
τροπή την εξουσία να βαθμολογήσει το γραπτό με το βαθμό μηδέν. 

6. Το όνομα του εξεταζομένου γράφεται σε χωριστό φύλλο χάρτου το οποίο 
τοποθετείται σε φάκελλο που φέρει επίσης τη σφραγίδα της Γενικής Επιτροπείας 
και τη μονογραφή του Προέδρου της Επιτροπής. Ο φάκελλος αυτός, αφού αφρα- 
γισθεί από τον υποψήφιο, επικολλάται στο φύλλο όπου έγινε η ανάπτυξη του θέ¬ 
ματος και παραδίδεται στο εποπτεύον την εξέταση μέλος της Επιτροπής, το 
οποίο μονογραφεί αμέσως μετά την τελευταία λέξη του γραπτού και συγχρόνως 
αριθμεί τόσο το γραπτό του υποψηφίου όσο και το φάκελλο κατά τη σειρά παρα- 
δόσεως. 

Άρθρο 8 

Αποκλεισμός από το διαγωνισμό 

1. Ο υποψήφιος ο οποίος δεν προσήλθε για οποιοδήποτε λόγο κατά την 
έναρξη της εξετάσεως ενός από τα θέματα του προκριματικού σταδίου δεν μπο¬ 
ρεί να μετάσχει σ’ αυτήν και αποκλείεται από το διαγωνισμό. 

2. Υποψήφιος που καταλαμβάνεται να αντιγράφει από μη επιτρεπόμενο βι¬ 
βλίο ή οποιοδήποτε χειρόγραφο, να χρησιμοποιεί σημειώσεις ή να συνεννοείται 
με άλλον υποψήφιο αποβάλλεται από την αίθουσα και αποκλείεται από το δια¬ 
γωνισμό. Σχετική ένδειξη για το λόγο της αποβολής αναγράφεται από τον επο- 
πτεύοντα στο γραπτό του υποψηφίου. 

Άρθρο 9 

Βαθμολογία - Βαθμολόγηση 

1. Η ικανότητα των εξεταζομένων βαθμολογείται από κάθε μέλος της Επι¬ 
τροπής με τους εξής βαθμούς και αριθμούς: άριστα 14 και 15. Λίαν Καλώς: 
11, 12 και 13. Καλώς: 8, 9 και 10. Σχεδόν Καλώς: 5, 6 και 7. Μετρίως: 2,3 
και 4. Κακώς: 0 και 1. 

2. Τα μέλη της Επιτροπής βαθμολογούν χωριστά ο καθένας κάθε γραπτό στο 
οποίο και σημειώνεται ο βαθμός. Μετά τη βαθμολόγηση από όλους τους εξετα¬ 
στές ανοίγεται ο φάκελλος και αναγράφεται δίπλα στο μέσο όρο των πέντε βαθ¬ 
μών, που αποτελεί το βαθμό του θέματος, το άνομα του υποψηφίου. 

3. Το άθροισμα του βαθμού των δύο θεμάτων δια δύο αποτελεί το βαθμό του 
προκριματικού σταδίου. Επιτυχόντες στο προκριματικό στάδιο είναι οι υποψή¬ 
φιοι που έχουν βαθμό τουλάχιστον 8. 


4. Τα ονόματα των επιτυχόντων αναγράφονται σε πίνακα με αλφαβητική 
σειρά, χωρίς να σημειώνεται ο βαθμός. 

Ο πίνακας τοιχοκολλάται στο Γραφείο της Γ ραμματείας της Γ ενικής Επιτρο¬ 
πείας. 

Άρθρο 10 
Οριστικό στάδιο 

1. Στο οριστικά στάδιο του διαγωνισμού γίνονται δεκτοί οι υποψήφιοι που 
σύμφωνα με τις διατάξεις των παρ. 3 και 4 του προηγουμένου άρθρου επέτυχαν 
στο προκριματικό στάδιο. 

2. Το οριστικά στάδιο περιλαμβάνει προφορική εξέταση σε όλους τους κλά¬ 
δους του δικαίου που περιλαμβάνονται στην εξεταστέα ύλη. Η εξέταση συνδυά¬ 
ζει ερωτήσεις επί θεωρητικών και πρακτικών θεμάτων ώστε να μπορεί να εκτι- 
μηθεί η κρίση και η ικανότητα του υποψηφίου κατά την εφαρμογή των νόμων. 

3. Οι υποψήφιοι καλούνται στην προφορική εξέταση με τη σειρά που ορίζει η 
Επιτροπή. Η εξέταση γίνεται σε δημόσια συνεδρίαση της Επιτροπής, ατομικώς 
ή κατά ομάδες υποψηφίων, κατά την κρίση της Επιτροπής. 

4. Μετά την εξέταση κάθε υποψηφίου τα μέλη της Επιτροπής βαθμολογούν 
μυστικά και καθένας χωριστά τον υποψήφιο. Ο μέσος όρος των πέντε βαθμών 
αποτελεί τη βαθμολογία της προφορικής εξέτασης. 

5. Ο υποψήφιος που δεν προσήλθε για οποιοδήποτε λόγο κατά την ορισθείσα 
γι’ αυτόν ημέρα εξετάσεως αποκλείεται από το διαγωνισμό. 

Άρθρο 11 

Εξέτασε σε ξένη γλώσσα και λογιστική 

1. Κατά το οριστικό στάδιο οι υποψήφιοι εξετάζονται εφόσον το έχουν δηλώ¬ 
σει με την αίτηση συμμετοχής στο διαγωνισμό και α) στις ξένες γλώσσες αγ¬ 
γλική, γαλλική, γερμανική και ιταλική και β) στις γενικές αρχές της λογιστικής 
επιστήμης. 

2. Η εξέταση στη ξένη γλώσσα συνίσταται σε γραφή καθ’ υπαγόρευση 20 έως 
30 στίχων από νομικό σύγγραμα της γλώσσας αυτής και μετάφρασή του στα 
ελληνικά. Τα κείμενα επιλέγονται κατά περίπτωση, από την Επιτροπή ή τους 
ειδικούς εξεταστές. Στους διαγωνιζομένους δίνεται προθεσμία μιάμισης ώρας 
από τη λήξη της εκφώνησης του κειμένου για τη μετάφρασή του. Χρήση λεξικού 
ή οποιοσδήποτε άλλου βιβλίου απαγορεύεται. 

3. Η εξέταση στη λογιστική συνίσταται σε γραπτό πρακτικό θέμα από το γε¬ 
νικό μέρος της λογιστικής που επιλέγεται κατά περίπτωση από την επιτροπή ή 
τους ειδικούς εξεταστές. Στους διαγωνιζομένους δίνεται προθεσμία δύο ωρών, 
από τη λήξη της εκφώνησης για να γράψουν την απάντηση. Χρήση οποιοσδή¬ 
ποτε βοηθήματος απαγορεύεται. 

4. Υποψήφιος που δεν προσήλθε για οποιοδήποτε λόγο κατά την έναρξη της 
εξετάσεως ενός από τα θέματα αυτά θεωρείται άτι βαθμολογήθηκε στο θέμα 
αυτό με μηδέν. Στις περιπτώσεις του παρόντος άρθρου έχουν ανάλογη εφαρ¬ 
μογή οι διατάξεις του άρθρου 7 παράγ. 2, 4, 5, 6 του άρθρου 8 παρ. 2 του άρ¬ 
θρου 9 παρ. 1 και 2. 

Άρθρο 12 

Καθορισμός τελικής βαθμολογίας 

1. Οι βαθμοί του προκριματικού και του οριστικού σταδίου αθροιζόμενοι και 
διαιρούμενοι δια του δύο, παρέχουν τον τελικό βαθμό του υποψηφίου, θεωρείται 
ως κατ’ αρχήν επιτυχών στο διαγωνισμό ο υποψήφιος που έλαβε τελικό βαθμό 
τουλάχιστον 8. Εφόσον ο υποψήφιος λάβει τουλάχιστον 8 σε μία ή περισσότερες 
ξένες γλώσσες ή στη λογιστική, προστίθενται στον τελικό βαθμό τόσα δέκατα 
πέμπτα της μονάδας όσες είναι οι από το 8 και πάνω μονάδες του βαθμού που 
έλαβε σε κάθε ξένη γλώσσα ή στη λογιστική. Ο καθορισμός της σειράς επιτυχίας 
στο διαγωνισμό κανονίζεται από τον τελικό βαθμό, όπως αυτός διαμορφώνεται 
με την παραπάνω προσαύξηση. 

2. Σε περίπτωση ισοβαθμίας, γίνεται κλήρωση. 

3. Με βάση την τελική σειρά επιτυχίας καταρτίζεται ο πίνακας των επιτυχό- 
ντων μέχρι του αριθμού των θέσεων που προκηρύχθηκαν. Ο πίνακας αυτός υπο- 
γραφόμενος από τον πρόεδρο, τα μέλη και το γραμματέα της Επιτροπής διαβι¬ 
βάζεται στο Υπουργείο Δικαιοσύνης μαζί με τα πρακτικά διεξαγωγής του δια¬ 
γωνισμού. 

Άρθρο 13 
Σειρά διορισμού 

Η σειρά διορισμού σε θέσεις παρέδρων πρωτοδικείου Διοικητικών Δικαστη¬ 
ρίων καθορίζεται από τη σειρά επιτυχίας στο διαγωνισμό. 

Στον Υπουργό Δικαιοσύνης αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 30 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Ίδρυση Εργαστηρίου Ηλεχτροτεχνιχών Υλικών στο Τμήμα Ηλεκτρολόγων 
Μηχανικών της Πολυτεχνικής Σχολής του Πανεπιστημίου Πατρών και κα¬ 
θορισμός του εσωτερικού του κανονισμού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν, 1268/1982 
«Για τη δομή και λειτουργία των Ανωτάτων Εκπαιδευτικών Ιδρυμάτων», (Α’ 
87) όπως η τελευταία αυτή διάταξη τροποποιήθηκε με το άρθρο 48 παρ. 2 του 
Ν. 1404/1983 «Δομή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τη γνώμη της γενικής συνέλευσης του τμήματος Ηλεκτρολόγων Μηχανι¬ 
κών της Πολυτεχνικής Σχολής του Πανεπιστημίου Πατρών (συνεδρίαση 5/ 
17.1.1990). 

3. Την 506/1990 γνωμοδότηση του Συμβουλίου της Επικράτειας, με πρό¬ 
ταση του Υπουργού Εθνικής Παιδείας και Θρησκευμάτων, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ηλεκτρολόγων Μηχανικών της Πολυτεχνικής Σχολής 
του Πανεπιστημίου Πατρών Εργαστήριο Ηλεκτροτεχνιτών Υλικών το οποίο 
εξυπηρετεί τις εκπαιδευτικές και ερευνητικές ανάγκες στο χώρο των ηλεκτροτε¬ 
χνιτών υλικών και ειδικότερα των αέριων και στερεών μονωτικών. 

Άρθρο 2 

Εσωτερικός Κανονισμός 

Ο εσωτερικός κανονισμός του εργαστηρίου Ηλεκτροτεχνιτών Υλιχών καθορί¬ 
ζεται με τα επόμενα άρθρα. 


Άρθρο 3 
Αποστολή 

Το Εργαστήριο Ηλεκτροτεχνικών Υλικών έχει ως αποστολή: 

1. Την κάλυψη των διδακτικών και ερευνητικών αναγκών του τμήματος 
Ηλεκτρολόγων Μηχανικών στα θέματα που καλύπτει σύμφωνα με το άρθρο 1. 

2. Τη συνεργασία με Ελληνικά και Αλλοδαπά ακαδημαϊκά Ιδρύματα και 
ερευνητικά κέντρα, επιστημοτεχνικούς και άλλους σχετικούς φορείς σε περιοχές 
κοινού ενδιαφέροντος. 

3. Την οργάνωση σεμιναρίων, συμποσίων, συνεδρίων, διαλέξεων καθώς και 
την πραγματοποίηση δημοσιεύσεων και εκδόσεων. 

4. Την παροχή υπηρεσιών κατά τα προβλεπόμενα στο Π.Δ. 159/1984 (Α 
53). 

5. Τη συνεργασία με σχετικές δημόσιες υπηρεσίες, δήμους, κοινότητες και 
άλλους κοινωνικούς και επιστημονικούς φορείς και τη συμβολή του εργαστηρίου 
στη μελέτη προβλημάτων ανάπτυξης της χώρας. 

Άρθρο 4 
Προσωπικό 

Το προσωπικό του εργαστηρίου απαρτίζεται από τα μέλη ΔΕΠ του τμήματος 
Ηλεκτρολόγων Μηχανικών που το γνωστικό τους αντικείμενο εμπίπτει στα θέ¬ 
ματα του εργαστηρίου όπως αυτά ορίζονται στο άρθρο 1 του παρόντος προεδρι¬ 
κού διατάγματος, καθώς και τα μέλη ΕΔΤΠ και το λοιπό επιστημονικό προσω¬ 
πικό που τοποθετείται σ’ αυτό. 


Άρθρο 5 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού Ερευνητικού Προ¬ 
σωπικού (Α.Ε.Π.) που ανήκει κατά προτεραιότητα στις βαθμίδες του Καθηγητή 
ή του Αναπληρωτή Καθηγητή, σύμφωνα με τις διατάξεις του άρθρου 7 παρ. 1 
του Ν. 1268/1982 και εκλέγεται κατά τα οριζόμενα στο προεδρικό διάταγμα 
(46/1989 Α’21). 

2. Ο διευθυντής ασκεί τις αρμοδιότητες που ορίζει το άρθρο 7 του Ν. 1268/ 
1982 και επιπλέον: 

α) Συντονίζει το διδακτικό (προπτυχιακό - μεταπτυχιακό) και ερευνητικό 
έργο του εργαστηρίου. 

β) Καταρτίζει και υποβάλει αρμοδίως το ετήσιο πρόγραμμα λειτουργίας του 
εργατηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του εργαστηρίου. 

δ) Μεριμνά για τη στελέχωση του εργαστηρίου με το αναγκαίο προσωπικό. 

ε) Μεριμνά για την κατανομή των χώρων του εργαστηρίου. 

στ) Υποβάλλει τον ετήσιο απολογισμό των δραστηριοτήτων του εργαστηρίου. 

ζ) Εισηγείται τους υπεύθυνους αναλωσίμων υλικών και του κινητού εξοπλι¬ 
σμού και 

η) Υπογράφει κάθε εξερχόμενο έγγραφο. 

Άρθρο 6 
Λειτουργία 

1. Ο διευθυντής, ενημερώνεται πριν από τη διεξαγωγή κάθε εργασίας που γί¬ 
νεται στο εργαστήριο στα πλαίσια ερευνητικού προγράμματος ή άλλου έργου 
που έχει αποφασισθεί και καθορίζει μέσα στα πλαίσια της αποστολής του εργα¬ 


στηρίου την προτεραιότητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

2. Ο διευθυντής έχει την ευθύνη για την εν γένει λειτουργία των μονάδων του 
εργαστηρίου, τη χρησιμοποίηση οργάνων και υλικών που ανήκουν σ’ αυτό, την 
παραμονή των εργαζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που αποσκοπούν στην προφύ¬ 
λαξη της υγείας και αρτιμέλειας τψν εργαζομένων καθώς και στην προστασία 
των οργάνων και εγκαταστάσεών του από βλάβες. 

3. Η χρησιμοποίηση ειδικών οργάνων του εργαστηρίου επιτρέπεται μόνο στο 
προσωπικό του εργαστηρίου ή άλλους ερευνητές που έχουν ειδική επί των οργά¬ 
νων αυτών εκπαίδευση και εξουσιοδότηση. Κινητά όργανα και σκεύη, τα οποία 
παραδίδονται για τη διεξαγωγή εργασιών επιατρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

4. Με εισήγηση του διευθυντή στα αρμόδια όργανα του ιδρύματος είναι δυ¬ 
νατή η πρόσληψη επιστημόνων σε τομείς σχετικούς με τις διδακτικές και ερευ¬ 
νητικές δραστηριότητες του εργαστηρίου σύμφωνα με τις κείμενες διατάξεις. 

5. Ο διευθυντής μπορεί να αναθέτει σε μέλος ΕΔΤΠ τη διοικητική και γραμ¬ 
ματειακή υποστήριξη του εργαστηρίου. 

Άρθρο 7 
Πόροι 

Πόροι του εργαστηρίου είναι: · · 

α) Οι πιστώσεις οι οποίες προέρχονται από τις δημόσιες επενδύσεις, ή τον τα¬ 
κτικό προϋπολογισμό ή την ιδιαίτερη περιουσία του ιδρύματος και οι οποίες χο¬ 
ρηγούνται σύμφωνα με τη διαδικασία που καθορίζουν οι διατάξεις της κείμενης 
νομοθεσίας. 

β) Τα έσοδα από την παροχή υπηρεσιών, σύμφωναμε το άρθρο 3 παρ. 3 του 
Π.Δ. 159/1984 (Α’ 53). 
γ) Οι πιστώσεις από άλλες πηγές όπως: 

ι) ετήσια επιχορήγηση από τακτικό προϋπολογισμό και προϋπολογισμό δη¬ 
μοσίων επενδύσεων από τα διάφορα Υπουργεία της χώρας, 

ιι) οι κληρονομιές, κληροδοτήματα, δωρεές και κάθε άλλη οικονομική ενί¬ 
σχυση που προέρχεται από ημεδαπά ή αλλοδαπά φυσικά και νομικά πρόσωπα 
προς το Πανεπιστήμιο Πατρών για τους σκοπούς του εργαστηρίου εφόσον δεν 
τίθενται όροι που αντιβαίνουν στο σκοπό του εργαστηρίου και του Πανεπιστη¬ 
μίου Πατρών. 

Άρθρο 8 

Ωράριο λειτουργίας 

Το εργαστήριο λειτουργεί κατά τις εργάσιμες ημέρες και ώρες, σύμφωνα με 
τον κανονισμό του Πανεπιστημίου. 

Το ωράριο εργασίας του προσωπικού είναι αυτό που προβλέπεται από τις κεί¬ 
μενες διατάξεις για κάθε κατηγορία. 

Στον Υπουργό Εθνικής Παιδείας και Θρησκευμάτων αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 30 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

Προσαρμογή της ελληνικής νομοθεσίας που αναφέρεται στο Τεχνικό Επιμελη¬ 
τήριο Ελλάδας προς τις διατάξεις των άρθρων 7, 52 και 59 της Συνθήκης 
περί ιδρύσεως της Ευρωπαϊκής Κοινότητας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1338/1983 «Εφαρμογή του Κοινοτι¬ 
κού δικαίου» (ΦΕΚ 34Α') όπως το άρθρο αυτό αντικαταστάθηκε από το άρθρο 
65 του Ν. 1892/1990 (Α'101) και του άρθρου 4 του Ν. 1338/1983 (Α'34), 
όπως αντικαταστάθηκε από το άρθρο 6 παρ. 4 του Ν. 1440/1984 «Συμμετοχή 
της Ελλάδας στο Κεφάλαιο, στα Αποθεματικά και στις προβλέψεις της Ευρω¬ 
παϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άν¬ 
θρακα και Χάλυβα και του οργανισμού εφοδιασμού ΕΥΡΑΤΟΜ» (ΦΕΚ 70Α') 
και τροποποιήθηκε από το άρθρο 7 του Ν. 1775/1988 «Εταιρείες παροχής 
επιχειρηματικού κεφαλαίου και άλλες διατάξεις» (ΦΕΚ 101 Α'). 

2. Την αριθμ. 652/1991 γνωμοδότηση του Συμβουλίου της Επικράτειας με 
πρόταση των Υπουργών Εθνικής Οικονομίας και Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Σκοπός του παρόντος διατάγματος είναι η προσαρμογή της Ελληνικής Νομο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θεαίας αναφέρεται στο Τεχνικό Επιμελητήριο Ελλάδας προς τις διατάξεις των 
άρθρων 7, 52 και 59 της Συνθήκης περί ιδρύσεως της Ευρωπαϊκής Οικονομι¬ 
κής Κοινότητας. 

Άρθρο 2 

Η παράγραφος 1 του άρθρου 2 του Π.Δ. της 27.11/14.12.1926 «Περί Κω- 
δικοποιήσεως των περί συστάσεως του ΤΕΕ κειμένων διατάξεων (ΦΕΚ Α' 430) 
όπως αντικαταστάθηκε με το άρθρο 2 του Ν. 1486/1984 (ΦΕΚ Α’ 161), αντι¬ 
καθίσταται ως εξής: 

«Ως τακτικά μέλη του ΤΕΕ εγγράφονται υποχρεωτικά όλοι οι Ελληνικής ιθα¬ 
γένειας ή οι έχοντες την ιθαγένεια κράτους-μέλους των Ευρωπαϊκών Κοινοτή¬ 
των, διπλωματούχοι του Εθνικού Μετσοβίου Πολυτεχνείου των Πολυτεχνικών 
Σχολών της Χώρας και των ισοτίμων σχολών του εξωτερικού μετά τη λήψη της 
άδειας άσκησης του επαγγέλματος. Ειδικές διατάξεις που προβλέπουν την εγ¬ 
γραφή στο ΤΕΕ χωρίς Ελληνική ιθαγένεια ή την ιθαγένεια Κράτους μέλους των 
Ευρωπαϊκών Κοινοτήτων διατηρούνται σε ισχύ». 

Άρθρο 3 

Η ισχύς του παρόντος Προεδρικού Διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 30 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΕΥΘ. ΧΡΙΣΤΟΔΟΥΛΟΥ ΑΧΙΛΛΕΑΣ ΚΑΡΑΜΑΝΛΗΣ 

Τροποποίηση του Π.Δ. 91/1991 «Σύσταση Ειδικής Υπηρεσίας Δημοσίων Έρ¬ 
γων (ΕΥΔΕ) για τη μελέτη και κατασκευή των μεγάλων συγκοινωνιακών 
έργων Νομού Αττικής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 679/1977 «περί αυξήσεως 
θέσεων προσωπικού του Υπουργείου Δημοσίων Έργων και ρυθμίσεως συναφών 


θεμάτων» (ΦΕΚ 245Α’/1977) όπως τροποποιήθηκαν με την παράγραφο 1 του 
άρθρου 23 του Ν. 1418/84 «Δημόσια έργα και ρυθμίσεις συναφών θεμάτων» 
(ΦΕΚ 23Α’/1984). 

2. Τις διατάξεις του άρθρου 1 του Π.Δ/τος 293/91 «Σύσταση Οργανικής 
Μονάδας στη Γενική Γραμματεία Δημοσίων Έργων» (ΦΕΚ 103Α'/ΐ991). 

3. Τη γνωμοδότηση αριθμ. 666/91 του Συμβουλίου της Επικράτειας, μετά 
από πρόταση του Υπουργού Περιβάλλοντος, Χωροταξίας και Δημοσίων Ερ¬ 
γων, αποφασίζουμε: 

Άρθρο 1 

1. Η παράγραφος 2 του άρθρου 1 του Π.Δ. 91/1991 αντικαθίσταται ως 
εξής: 

«2. Η Υπηρεσία αυτή ασκεί τα καθήκοντα της Προϊστάμενης Αρχής σύμ¬ 
φωνα με τις διατάξεις που ισχύουν για την εκτέλεση των Δημοσίων Έργων όσον 
αφορά την κατασκευή των μεγάλων συγκοινωνιακών έργων του Νομού Αττι¬ 
κής. Για την μελέτη των ανωτέρω έργων καθήκοντα Προϊστάμενης Αρχής 
ασκεί το Υπουργείο Περιβάλλοντος, Χωροταξίας και Δημοσίων Έργων δια της 
αρμόδιας Δ/νσης Μελετών Έργων Οδοποιίας της Γ ενικής Γραμματείας Δημο¬ 
σίων Έργων και καθήκοντα Δ/νουσας Υπηρεσίας ασκεί η ανωτέρω ΕΥΔΕ. 

Για την άσκηση των καθηκόντων της Προϊστάμενης Αρχής της κατασκευής 
των έργων συνιστώνται τα εξής Τμήματα: 

α) Τμήμα Κατασκευών με αντικείμενο τη συγκέντρωση στοιχείων για παρό¬ 
μοια έργα από άλλες χώρες, τη σύνταξη σχεδίων προδιαγραφών τευχών δημο- 
πράτησης και την παρακολούθησης της κατασκευής των έργων. 

β) Τμήμα Διοικητικού-Οικονομικού με αντικείμενο την παροχή υπηρεσιών 
Γραμματείας και Λογιστηρίου και την τεχνοοικονομική παρακολούθηση της 
εκτέλεσης και λειτουργίας των έργων, τη συγκέντρωση στοιχείων από τη λει¬ 
τουργία τους κ.λπ. Για την άσκηση των καθηκόντων Δ/νουσας Υπηρεσίας της 
κατασκευής των έργων συνιστάται Τμήμα Κατασκευής Έργων. 

Άρθρο 2 

Η ισχύς του διατάγματος αυτού αρχίζει από την δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων αναθέ¬ 
τουμε τη δημοσίευση και εκτέλεση του διατάγματος αυτού. 

Αθήνα, 30 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛ. ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


